**Дейност 4 - Сформиране на работни групи/създаване на местни екипи и провеждане на ФОРУМИ**

**Провеждане на ФОРУМ 3, област Ямбол**

**Ролята на здравния медиатор в болница, отделения за спешна медицинска помощ към болнични заведения или самостоятелни, РЗИ и др.**

**Обсъждане на гъвкав модел на работа на здравния медиатор, създаване и разширяване на обхвата на работа и допълнителни изисквания и отговорности на здравния медиатор**

ФОРУМ 3 за област Ямбол се проведе на 3 февруари 2015 в сградата на община Тунджа в град Ямбол. Във форума взеха участие 21 участници - здравни медиатори от община Тунджа и община Стралджа, представители на местни НПО, община Тунджа, представител на РЗИ област Ямбол, както и активни ромски граждани от Местна Активна Група, сформирана в община Тунджа.

Основните теми за обсъждане бяха:

* **Къде е най-необходимо включването на здравен медиатори (ЗМ) на територията на двете целеви общини – Тунджа и Стралджа?**

**Беше обсъдена ситуацията в ромските квартали и махали, до каква степен съществуват** конфликти и напрежение между роми и здравни специалисти, къде се случавт най-често подобни конфликти - в дома на пациентите; в момента на пристигане на линейката; в спешното отделение, в болницата, при ОПЛ или на друго място

Участниците споделиха, че на територията на община Тунджа няма сериозни проблеми между роми и Спешна помощ. Конфликтите са редки и според ЗМ и експерти не се налага активно включване на ЗМ в Спешна помощ (беше проведана и отделна среща с директор на спешна помощ д-р Ковачева, която също изрази становище, че не се нуждае от ЗМ на територията на община Тунджа). По-проблмена остава община Стралджа, където в махалата и в Спешния център по-често се наблюдават конфликти и напрежение между персонал на СМП и ромски пациенти. За съжаление община Стралджа не прояви заинтересованост по темата и не успяхме да назначим ЗМ на работа в Спешна помощ. Друг фактор, който ни попречи, е че ЗМ е в отпуск по майчинство и организацията на пилотанта работа нямаше как да се осъществи в планирания период.

Поради това участниците взеха решение да бъде назначен на работа ЗМ в МБАЛ Ямбол, къзето има много пациенти от целевите общини особено в детско отделение и нуждата от работа и намеса от страна на ЗМ е належаща. Проведен беше и допълнителен разговор с директора на МБАЛ Ямбол и в последствие се сключи споразумение и ЗМ започна там работа.

Препоръките на участниците във Форум 3 за работа на ЗМ в МБАЛ Ябол са:

* ЗМ да работи по 4 часа на ден (в събота и неделя може и повече) като работата се съсредоточи предимно в детско отделение, но при нужда и преценка на ръководството на болницата, може да обслужва и други отделения;
* Основните задължения на ЗМ да са свързани с предотвартяване на конфликти и нарежение; разясняване на пациентите от нужното лечение; проследяване лечението особено на деца и случаи на маргинализирани семейства; осигуряване присъствие на майки при болни малки деца и разяняване важността от лечение и др.;
* Консултиране на разширеното семейство за ситуацията на даден пациент, информация за лечението;
* **Във втората част от Форума се разисква необходимостта от профилактични пегледи.** Всички се обединиха от острата нужда от осигуряване на АГ профилактични прегледи в общините Тунджа и Стралджа с фокус върху здванонеосигуени жени. Участниците изтъкнаха, че община Тунджа ежегодно осигурява профилактични безплатни прегледи за сърдечно съдови заболявания и те предпочитат средставата по проекта да са насочени към АГ прегледи, тъй като достъпът до консултации за здравнонеосигурените жени много труден, скъп и жените не посещават АГ ако не са в сериозна нужда.

В тази връзка и **в двете общини – Тунджа и Стралджа - е необходимо провеждането на профилактични АГ прегледи по проекта за здравнонеосигурените жени.** И в двете общини живеят маргинализирани общности, сред които нивото на здравна култура е много ниско; бременните жени не посещават редовно гинекологични прегледи и консултации, нямат информация за необходимостта от профилактични прегледи и изследвания. И в двете общини има случаи на ранни раждания (детски бракове). За съжаление и тук, както и другите целеви общини, н**е се провеждат прегледите, полагащи се на бременните жени по наредба №26.** Това е така, защото медицинските специалисти нямат достатъчно информация и не знаят как да отчитат здравнонеосигурените жени и АГ прегледите за тях.

**Като основни мерки, които е небоходимо да се приложат в рамките на проекта, участниците набелязаха:**

* Осъществяване на АГ прегледи на бременни здравнонеосигурени жени и от двете общини по наредба №26;
* Въвеждане на ЗМ в болница в МБАЛ Ямбол;
* Осъществяване на АГ профилактични прегледи в двете целеви общини в област Ямбол;
* Още по-тясна връзка и партньорство межуд ЗМ и здравни институции

Февруари 2015

Консултант за област София – Цвета Петкова

Приложения:

* Присъствен списък от проведения ФОРУМ 3 в област Ямбол;
* Снимки от събитието;