****

**ПРОГРАМА ЗА ПОДКРЕПА НА НЕПРАВИТЕЛСТВЕНИТЕ ОРГАНИЗАЦИИ В БЪЛГАРИЯ ПО ФИНАНСОВИЯ МЕХАНИЗЪМ НА ЕИП 2009-2014 г**

**Подобряване достъпа до здравни грижи за уязвими групи и общности чрез застъпничество и утвърждаване устойчивото развитие на добри практики на местно ниво,**

**проект на Фондация Здравни Проблеми на Малцинствата (ФЗПМ)**

На 14 март 2014 година ФЗПМ проведе информационна въвеждаща среща в София с представители на ключови институции, които имат отношение към подобряване достъпа до здравни услуги за ромски общности. Целта на срещата беше да запознае подробно представители на институции на национално ниво с проекта **„Подобряване достъпа до здравни грижи за уязвими групи и общности чрез застъпничество и утвърждаване устойчивото развитие на добри практики на местно ниво**“, финансиран от Програма за подкрепа на НПО в България по Финансовия механизъм на ЕИП 2009 – 2014 г.

На срещата присъстваха проф. Чавдар Славов, зам. министър на здравеопазването, Росица Иванова, Секретар на НССЕИВ към МС и експерти от институцията, Баки Хюсеинов, зам. председател на Комисията за защита от дискриминация, представители на РЗИ Софийска област, здравни медиатори от Националната мрежа на здравните медиатори, експерти от Българската асоциация по семейно планиране и др.

Проф. Чавдар Славов приветства усилията на екипа и потвърди, че ще съдейства за подобряване достъпа до здравни грижи за уязвимите групи и общности и ще инициира работна група в Министерство на Здравеопазването, която да се ангажира с изработването на ефективни стандарти в профила на работа на ЗМ и раширяване обхвата на работа на ЗМ, включването на ЗМ в болници, Спешна помощ и др. Участието на експерти от Министерство на здравеопазването е сериозен ангажимент от тяхна страна, особено за дейностите в края на проекта, които са свързани с изработване на нови стандарти за работа на ЗМ.

РЗИ-София област изрази готовност да съдейства по проекта и сподели, че вече има съвместни регуларни дейности със здравните медиатори най-вече от общините Ихтиман, Самоков и Долна баня.

Г-н Баки Хюсеинов от Комисията за защита от дискриминация напомни на участниците, че има възможност както да се реагира на конкретни сигнали от граждани или групи от граждани, така и Комисията да се самосезира във връзка със законодателни текстове и наредби, които имат дискриминативен характер и затрудняват или възпрепятстват достъпа до здравни услуги. Бяха споделени практики на дискриминация в здравни заведения, с които здравните медиатори се сблъскват често. Екипът ни беше окуръжен, че е възможно да настъпят промени след подаване на сигнали до Комисията. Г-н Хюсеинов познава добре работата на ЗМ и сподели, че активната им роля за проследяване и сигнализиране на случаи на дискриминация в здравната система е важна част от тяхната работа и активна гражданска позиция, която също може да подобри качеството на здравните услуги за най-уязвимите общности.

От страна на екипа на проекта в срещата участваха всички експерти – проф. Ивайло Търнев, Огнян Каменов, Цвета Петкова, Дора Петкова и Диляна Дилкова. В резултат от работната среща екипът очаква сътрудничеството между отделните институции, гражданските организации и екипа на проекта.

Граждански организации като Националната мрежа на здравните медиатори, Българската асоциация по семейно планиране се ангажираха да осигурят присъствие по време на предстоящите форуми, да участват активно в обсъжданията, да споделят практики и опита си с цел изработване на ефективни модели на работа на ЗМ.

ФЗПМ е удовлетворена на този етап от проведената среща, тъй като имаме уверението от важните за проекта институции и граждански организации, че ще съдействат и участват в дейностите на проекта. Участниците подкрепят целите на проекта, смятат, че е от изключителна важност промяната на профила и стандартите на работа на ЗМ, за да може да се подобри достъпа и качеството на здравните услуги за уязвимите общности. Ролята на ЗМ е безспорна, те са се наложили вече като ефективни и работещи фигури в общностите и развититео на професията би трябвало да доведе до положителна промяна.

18 март 2014, София

Изготвил портокола: Дора Петкова, ФЗПМ