**Дейност 4 - Сформиране на работни групи/създаване на местни екипи и провеждане на ФОРУМИ**

**Провеждане на ФОРУМ 3, област София**

**Тема: Ролята на здравния медиатор в болница, спешна медицинска помощ, РЗИ и други**

Третият ФОРУМ за област София се порведе на 10 февруари 2015 г. в София централната сграда на Министерство на здравеопазването (МЗ). Във ФОРУМА участваха 18 души, представители на МЗ, РЗИ София – област, община Самоков, болницата в Самоков, местни здравни институции, здравни медиатори, НПО, експерти и граждани от целевите общини по проекта за област София – Самоков и Ихтиман.

Срещата започна с представяне на участниците и кратка презентация на проекта, илюстрираща извършеното до момента и предстоящото. Фокусът на дискусията се съсредоточи върху - *Ролята на здравния медиатор в болница, спешна медицинска помощ, РЗИ и др.,* както и върху *избор на целевата общината в област София,* в която в рамките на проекта ще работи ЗМ. Координаторите за областите Ямбол и Монтана представиха ситуациите по места. Координаторът за област Ямбол сподели, че след проведени разговори и дискусии с представители на Спешната помощ в община Тунджа и община Стралджа (целевите общини за област Ямбол), медицинските специалисти са на мнение, че не е необходимо ЗМ да работи при тях, а по-скоро в болницата в Ямбол.. Координаторът на област Монтана информира присъстващите, че поради отказ на директора на болницата в Монтана ЗМ да работи там, „защото няма нужда” е взето решение от всички заинтересовани страни на форум в МонтанаЗМ да работи в болницата в Лом.

В хода на дискусията се **открои ясно позицията на болницата и общината в Самоков**. Те са единодушни, че ЗМ е необходим в болницата. Там АГ отделението и детското отделение са с голям брой пациенти и ЗМ ще бъде полезен. Спешната помощ се намира в сградата на болницата. Двете институции си сътрудничат. ЗМ при необходимост може да помага и на СП, която също иска ЗМ да работи и при тях. Представителите на институциите от Самоков са категорични, че ще подпомагат работата на ЗМ в болницата. Те твърдо се ангажират да направят необходимото за подобряване на достъпа до здравни грижи на групите в неравностойно положение в общината чрез реализирането на този пилотен проект. Предлагат от месец март 2015 г. ЗМ да започне работа в болницата. Основните дейности на ЗМ ще бъдат съсредоточени в Детското отделение и АГ отделението на болницата. Главната медицинска сестра на болницата сподели, че детското отделение на болницата е много голямо 228 легла, идват клиенти и от околностите, например от Ихтиман. Напоследък от там идват и жени, за да родят в болницата в Самоков.

За съжаление от община Ихтиман в срещата взеха участие само здравни медиатори и граждани. Те споделиха, че институциите там са по-пасивни и не се ангажират с ясна позиция. Директорката на болницата не участва в срещите по проекта, въпреки многобройните покани. ЗМ от община Ихтиман смята, че не се обръща достатъчно внимание на здравните проблеми на хората, няма достатъчно специалисти, има голям брой здравно-неосигурени. ЗМ споменаха още, че там, в СП често има инциденти и жалби на гражданите от някои от лекарите в СП. Въпреки пасивните институции в община Ихтиман, ЗМ са готови да съдействат при необходимост при организиране на профилактични прегледи за уязвимите групи или други дейности.

В детското отделение на болницата в Самоков голяма част от пациентите са представители на ромската общност, част от тях са непълнолетни и с ниска здравна култура. Здравният медиатор Камелия Методиева обясни как вижда ролята на ЗМ в болница. Тя смята, че ЗМ ще може да информира и разяснява на прост език, а често и на езика на общността, какви са правилата в болницата, какво е необходимо да се извърши при лечението, каква е диагнозата, както и да предотвратява конфликтни ситуации. В болницата в Самоков има АГ кабинет, който се посещава. има и достатъчно специалисти.

В тази връзка и **в двете общини е необходимо провеждането на профилактични АГ прегледи по проекта за здравнонеосигурените жени.** И в двете общини живеят маргинализирани общности, сред които нивото на здравна култура е много ниско; бременните жени не посещават редовно гинекологични прегледи и консултации, нямат информация за необходимостта от профилактични прегледи и изследвания. Независимо, че и в двете общини има АГ специалист, случва се бременни жени да посещават болницата непосредствено преди раждането. И в двете общини има случаи на ранни раждания (детски бракове).

**Не се провеждат обаче прегледите (и в двете общини), полагащи се на бременните жени по наредба №26.** Според представителя на болницата в Самоков това е така, защото медицинските специалисти нямат достатъчно информация и не знаят как да отчитат здравнонеосигурените.

Представители на Фондация „Здравни проблеми на малцинствата” разясниха какво е необходимо да се направи, за да се осъществят тези прегледи. Бяха дадени успешни примери за реализирането на наредба №26 дейности с помощта на ЗМ в областите Благоевград и Сливен.

Във форума взе участие и **д-р Ангел Кунчев, МЗ**. Той сподели с присъстващите, че според него е необходимо да се **даде още по-голяма гласност и публичност на работата на ЗМ,** защото тяхната професия не е достатъчно позната и промотирана в общественото пространство. Той подчерта, че е необходимо да се **разрбатотят специфични длъжностни характеристики за работа на ЗМ в болница и СП.**

**Проф. Ивайло Търнев,** фондация „Здравни пролеми на малцинствата” разказа за опита на Белгия. Той сподели, че там във всяка болница работят един или двама ЗМ и един омбудсман като преобладавщи са общонстите от Турция и Мароко. Той смата, че постоянно присъствие на полицията в ромските квартали няма да разреши пробелмите на ромите. Професорът е на мнение, че е необходима дългосрочна системна работа и задължително въвеждане на ЗМ в болница и/или Спешна помощ.

Друга актуална тема, която се дискутира беше **предстоящия избор на нови здравни медиатори в 23 общини в страната.** Представителите на НПО спменаха, че на конкурсите за ЗМ не винаги присъства РЗИ и призоваха МЗ да подготви писмо за участието на РЗИ-тата в конкурса за нови ЗМ.

**Като основни мерки, които е небоходимо да се приложат в рамките на проекта, участниците набелязаха:**

* Осъществяване на АГ прегледи на бременни здравнонеосигурени жени и от двете общини по наредба №26;
* Въвеждане на ЗМ в болница в област София;
* Осъществяване на АГ профилактични прегледи по възможност в двете целеви общини в област София; И в двете общини живеят маргинализирани общности, сред които нивото на здравна култура е много ниско; бременните жени не посещават редовно гинекологични прегледи и консултации, нямат информация за необходимостта от профилактични прегледи и изследвания. Независимо, че и в двете общини има АГ специалист, случва се бременни жени да посещават болницата непосредствено преди раждането. И в двете общини има случаи на ранни раждания (детски бракове).
* Още по-тясна връзка и партньорство межуд РЗИ-тата в страната и Национална мрежа на здравните медиатори (НМЗМП), както и ЗМ по места. (РЗИ споделиха, че имат много добро партньроство със ЗМ от областта и работят от няколко години без никакви проблеми);

**Предложения в кои институции да бъде включен ЗМ в област София:**

* Предложение на МБАЛ Самоков и община Самоков, както и на ЗМ, е да бъде назначен на работа по проекта здравен медиатори в детско и АГ отделение на МБАЛ в Самоков;
* По отношение на работа на ЗМ в спешен център за община Самоков, представител на СП изрази становище, че е необходимо ЗМ да се включи към работата на СП, тъй като там специалистите са недостатъчно. От друга страна СП е разположена на територията на болницата и представител на СП изрази надежда, че ако ЗМ бъде назначен към болницата, ще може да помага и в работата на СП.

**Идентифицирани проблеми:**

* На практика не се прилага наредба №26, която дава право на здравнонеосигуените бременни жени на една консултация и изследване по време на бременноста; поставихме въпроса да се идентифицират такива жени и да се информират за наредбата като в същото време се говори с АГ и лаборатория, които да поемат съответно консултацията и изследванията;
* Осъзната нужда от институциите в Самоков от работа на ЗМ в болница и СП.
* Нужда от профилактични АГ прегледи (и други) за здравнонеосигурените жени в общините Самоков и Ихтиман;

**Конкретни резултати от Трети ФОРУМ в област София:**

* Назначаване на ЗМ в МБАЛ Самоков по проекта;
* Изготвяне на специфична длъжностна характеристика за ЗМ, работещи в болници;
* Подготовка на профилактични АГ прегледи за здравнонеосигурени жени по проекта в целевите общини на проекта
* Проведен ФОРУМ 3 за област София с участието на МЗ и други национални и местни институции, здравни медиатори, експерти, граждани по отношение на възможни мерки и политики в областта на общетвеното здравеопзаване и въвеждането на професията ЗМ в болници, СП, РЗИ и др.;

Февруари 2015

Консултант за област София – Дора Петкова

Приложения:

* Присъствен списък от проведения ФОРУМ 3 в София;
* Снимки от събитието;