**Дейност 4 - Сформиране на работни групи/създаване на местни екипи и провеждане на ФОРУМИ**

**Провеждане на ФОРУМ 2, Ихтиман , 16 декември 2014**

**Тема: профилактика на социалнозначими заболявания; политики за привличане на здравни специалисти за работа в рискови общности, уязвими групи, работа в села**

Вторият ФОРУМ за област София се порведе на 16 декември 2014 в община Ихтиман, град Ихтиман. Във ФОРУМА участваха общо 25 души, представители на община Ихтиман, РЗИ, представител на читалищетоу, здравни медиатори от общините Ихтиман и Самоков, представители на ромската общност от Ихтиман и Самоков, представители на проекта на Националната мрежа на здравните медиатори и др. Беше проведена и среща със Спешната помощ, защото поради заетост представителите й не успяха да участват в срещата.

Срещата започна с информация по темата, свързани със Спешната помощ, във връзка с коментирания актуален въпрос от преди няколко дни, а именно нападения срещу медици от Спешната помощ и ролята на ЗМ:

* Заместник кметът на община Ихтиман обърна специално внимание на ситауцията на Спешната помощ в Ихтиман. Проблемите са следните – медиците специалисти са изключително малко (2 лекари, 2 медицински сестри), а лекарите са възрастни. Няма желаещи млади специалисти, които да искат да работят в Ихтиман в СП. Една от причините е и ниското заплащане, но и трудната работа. В тази връзка зам. кметът е категоричен, че в Ихтиман е добре да работят още двама ЗМ на 8-часов работен ден в СП. В ихтиман според него услугата СП е под всякаква критика, гражданите непрестанно се оплакват от СП. За общината има 2 линейки. Г-н заместник кметът смята, че проблемът е, че СП не е на подчинение на общината. Случвало се е да има конфликтни ситуации с пациенти и медици. Има лекари от СП, които са груби и налитат на бой. Проблемът не е едностранчив.
* Според д-р Анна Енева, специалист хирург от СП проблеми има много. Тя подчерта, че хората не са наясно каква е функцията на спешната помощ. Отбеляза също така и много ниска здравна култура сред хората. В ромските махали трудно се достига до адрес, линейките нямат навигация. Това е причината от 6 месеца в БП да се наема охранителна фирма, която помага. Случвало се е да има конфликтни ситуации в кварталите. От няколоко години жандармерията е постоянно в Ихтиман, защото в махалата е имало убийство с брадва. Има напрежение с лихварите. При спешни случаи хората искат пари от тях, а после трябва да ги връщат с лихви. Независимо, че има жандармерия лихварите съществуват и си „работят” спокойно в квраталите. Според лекарката от СП по-добре е да има ЗМ в болницата в Ихтиман, а не в СП, но е добре "да ги викаме при нужда". Д-р Енева предлага социален работник да работи към СП, за да помага за решаването на казуси с крайно бедни хора. Тя потвърди, че проблемът в СП са свързани с ниското заплащане. Част от основните проблеми са свъразни и с изключиетлно ниската здравна култура, има и ранни раждания, а преди години е имало и родено дете вкъщи.

По отношение на **профилактика на социалнозначими заболявания,** специалисти има, както в Ихтиман, така и в Самоков. В малките населени места няма специализирана помощ.

**Затова по възможност може да се обмислят мерки за осигуряване на някои специалисти в някои села, напримре:**

* Осигуряване на специалисти – особено кардиолог и невролог по селата (например в с. Ковачевци, община Самоков и с. Вакарел, община Ихтиман) в рамките на проекта; необходимо е да се идентифицират най-нуждаещите се пациенти, както и да се осигури екип, да се изготви график и да се направи необходимата организация съвместно със ЗМ, ОПЛ и др.; -
* Участниците от Ихтиман отново подчертаха липсата на специалисти в Ихтиман като – УНГ и дерматолог.

**Дискусия и предложения в кои институции да бъде включен ЗМ в област София:**

* Предложението на община Ихтиман – още двама ЗМ да работят в СП на 8-часов работен ден.
* Предложение на д-р Енева за Ихтиман – ЗМ да работи в болницата и да бъде на разположение на СП при необходмиост.
* Предложението на община Самоков и МБАЛ Самоков е ЗМ да работи в болинцата. Болницата моли ЗМ да подпомагат болницата, особено детското отделение и ЗМ вече експериментално работят понякога там.
* Необходимо е съвместно с институциите да се изработи длъжностна харакетристика (предварителна) за здравния медиатор (за съжаление МБАЛ Ихтиман не присъстваха по време на Форумите, тъй като бяха заети); профилът на ЗМ ще трябва основно да бъде обсъден отново с всички институции;

**Идентифицирани проблеми:**

* Много ниско ниво на здравна култура по отношение на социално значими заболявания сред уязвимите групи – вредни навици, липса на информация, липса на профилактика са сред най-честите причини за високия процент заболявания;
* Недостатъчно информация и кампания по отношение на превенция на социално значими заболявания сред уязвими групи;
* Сложна е ситуацията в ромския квартал Изток в Ихтиман, поради присъствието на лихвари, родови вражди и чести конфликтни ситуации.

**Сформиране на работна група, която да съдейства за предстоящите дейности по проекта:**

Процесът за сформиране на работна група с представители от всички заинтересовани страни все още не е приключил, на този етап се предложи провеждане на трети форум в София с участието на национални институции.

**Конкретни резултати от ФОРУМ 2 в област София:**

* Идентифицирани са основните проблеми в област София по отношение на социално значими залоявания за уязвими групи;
* Продължи дискусията и обсъждането къде да се експериментира работа на ЗМ в нови институции;
* Обсъдиха се възможни мерки, с които да се профилактират социално значими заболявания.

Участие в срещата взе и представителят на РЗИ, беше показана и част от презентация на РЗИ за хронични и незаразни болести. По проекта също бе изготвена презентация.

Декември 2014

Консултант за област София – Дора Петкова

**Приложения:**

Присъствен списък

Снимки

Презентация